text: A Abrera es commemora el Dia Mundial d'Acció per la Salut de les Dones amb una nova proposta del cicle 'Maternem a Abrera' que tindrà lloc divendres 27 de maig
  El dia 28 de maig es commemora el Dia Mundial d'Acció per la Salut de les Dones i des de l'Ajuntament d'Abrera, sempre apostant pel seu benestar integral, es té especial cura per tot el que conforma el benestar físic, emocional i social de les nenes i les dones al llarg de tota la seva vida. Per això, dins el cicle de xerrades del "Maternem a Abrera", adreçat famílies en etapa d'embaràs i amb fills i filles de 0-6 anys, s'ha programat la presentació del llibre "Todo lo que nació después de ti" amb l'autora Anna Vergés i posterior col·loqui acompanyat Marina Rinaldi, dreçada a l'etapa d'embaràs i famílies amb fills i filles 0-2 anys. L'activitat es realitzarà a partir de les 17.30 h a la Sala d'Actes de la Casa de Cultura (c. Federico García Lorca, 17) i les inscripcions es poden formalitzar en aquesta pàgina web, o presencialment abans de l'inici de l'activitat. Des de l'Ajuntament us animem a participar i compartir sumant-vos a l'experiència. Perquè, a Abrera, maternem en família! Preneu nota de totes les activitats programades!
  Des de la Regidoria d'Infància i la Regidoria d'Igualtat, Feminismes i LGTBIQ+ es segueix apostant per cuidar del maternatge i garantir el benestar de les mares, les famílies i els i les infants amb un acompanyament professional. Aquest projecte naixia sota el nom de "Maternar en temps de confinament" per tal d'oferir cobertura i donar resposta a les necessitats de les maternitats que la situació excepcional que va generar de la declaració de l'Estat d'Alarma per la Covid-19, i amb el ferm compromís de vetllar per les famílies, les dones i la infància i de garantir l'atenció, el suport i l'acompanyament en totes les seves etapes i necessitats.
  Des que el 1987 les integrants de la Xarxa Mundial de Dones pels Drets Reproductius van acordar declarar el 28 de maig com a Dia Mundial d'Acció per la Salut de les Dones, aquest dia es commemora amb el propòsit de reafirmar el dret a la salut com un dret humà al qual les dones han de poder accedir sense restriccions o exclusions de cap tipus, reivindicant que es garanteixi la prevenció, més precisió en el diagnòstic i el dret de les dones a ser ateses i tractades de manera eficient.
  A Abrera s'aposta sempre sempre per la cura i acompanyament dels processos vitals de les dones, del maternatge, de les cures i la corresponsabilitat d'aquestes, i ho fem amb projectes com el del cicle de xerrades i tallers de "Maternem a Abrera". En la sessió d'aquest mes, la proposta va dirigida especialment al suport a les mares en els primers anys de maternitat i criança posant el focus en tots els canvis físics i emocionals que es produeixen en l'esdevenir mares.
  Maternem a Abrera! Divendres 27 de maig a les 17.30 h Anna Vergés presentarà el seu llibre "Todo lo que nació después de ti" seguit d'un espai de suport i acompanyament amb Marina Rinaldi
  Quan una dona és mare, tot el seu món trontolla. Tot canvia i ho fa per sempre. Quan una dona és mare, alguna cosa mor i reneix en el seu interior. Quan una dona és mare, brillen amb gran força les seves llums alhora que les seves ombres es tornen més fosques. "Todo lo que nació después de ti" és el reflex dels primers anys de la maternitat d'Anna Vergés, l'autora del llibre. És l'expressió de totes les pors, de la ràbia, de la il·lusió, del creixement, de l'amor… De totes les emocions que acompanyen aquesta aventura. "Todo lo que nació después de ti" és un reflex de la vida. Entre aquests versos l'autora ha après a curar les seves ferides, a posar límits a la por i a fer eterns els moments que li donen sentit a tot. En aquests versos relata la seva història, però també la de moltes dones. "Desitjo que et trobis entre ells, que curis les teves ferides si ho necessites, que vegis la teva experiència en les meves paraules i que aquestes siguin alliberadores".
  Conjuntament amb la presentació del llibre amb la seva autora, Anna Vergés, comptarem amb un espai on compartir vivències, dubtes i inquietuds pròpies dels primers anys de la maternitat i la criança conduit per Marina Rinaldi, doula i experta en l'acompanyament al maternatge i els processos vitals de les dones en estat d'embaràs, part, puerperi i lactància i al benestar emocional d'aquestes, aspecte que repercuteix directament en el bon creixement i desenvolupament dels infants i del vincle en la díada mare-nadó. Partint de la definició que proposa l' Organització Mundial de la Salut (OMS) sobre salut com "el complet benestar físic, mental i social, i no solament l'absència de malaltia" des d'aquest espai es promociona així també el benestar de les dones en totes les dimensions.
  Divendres 27 de maig a les 17.30 h. Presentació del llibre "Todo lo que nació después de ti" amb l'autora Anna Vergés i posterior col·loqui acompanyat Marina Rinaldi. L'activitat s'inclou dins la commemoració del Dia Internacional d'Acció per la Salut de les Dones. Adreçada a l'etapa d'embaràs i famílies amb fills i filles 0-2 anys. Pots realitzar la teva inscripció fent clic aquí i a través de l'enllaç que trobaràs a la part inferior d'aquesta pàgina, o de forma presencial en el moment previ de l'inici de l'activitat.
  Maternem a Abrera! Acompanyament a les famílies del municipi. Preneu nota de les activitats programades!
  El projecte "Maternem a Abrera" compta amb una programació anual a través de la qual s'abordaràn diversos temes especialitzats amb propostes dirigides a dones embarassades i famílies amb nadons de fins a 6 anys. Des del mes de febrer i fins al mes de desembre, realitzarem una trobada mensual que tindrà lloc a les 17.30 h, a excepció dels mesos de juny i juliol que es farà a les 18.00 h. A l'agost no hi haurà, i a l'octubre oferirem dues activitats emmarcades dins la Setmana de la Lactància Materna. Altres s'emmarquen en la commemoració del Dia Internacional de les Dones, el Dia d'Acció per la Salut de les Dones o el Dia Internacional per l'Erradicació de les Violències envers les Dones.
  Totes les activitats són gratuïtes i tenen lloc a la Casa de Cultura (c. Federico García Lorca, 17). Les inscripcions es podran realitzar a través d'aquesta pàgina web fent clic aquí dues setmanes abans de cadascuna de les activitats, i també presencialment a la Casa de Cultura el mateix dia de l'activitat, abans del seu inici.
  A continuació us detallem el calendari de la resta d'activitats programades i, tot seguit, us parlem d'aquelles que ja hem realitzat. Preneu nota!
  Per a més informació, podeu escoltar L'Entrevista del Dia de Ràdio Abrera del 01/03/22 fent clic aquí o a l'enllaç que trobareu a la part inferior d'aquesta pàgina.
  Fes la teva inscripció per a la presentació del llibre "Todo lo que nació después de ti" d'Anna Vergés i el posterior col·loqui amb Marina Rinaldi que tindrà lloc divendres 27 de maig a les 17.30h a la sala d'actes de la Casa de Cultura